钦定古今图书集成/明伦汇编/氏族典/第214卷 > 何妥
## 钦定古今图书集成/明伦汇编/氏族典/第214卷 > 何妥

按《隋书何妥传》：“妥字栖凤，西城人也。父细胡，通商入
蜀，遂家郫县。事梁武陵王纪，主知金帛，因致巨富，号
为西州大贾。妥少机警，八岁游国子学，助教顾良戏
之曰：‘汝既姓何，是荷叶之荷，为是河水之河’？应声答
曰：‘先生姓顾，是眷顾之顾，是新故之故’。众咸异之。十
七，以技巧事湘东王。后知其聪明，召为诵书左右。江”
陵陷，周武帝授太学博士，封襄城县伯。高祖受禅，除
国子博士，加通直散骑常侍，进爵为公。妥性劲急，有
口才，好是非人物。妥子蔚为秘书郎，有罪当刑，上哀
之，减死论。是后恩礼渐薄，出为龙州刺史。在职三年，
以疾请还，诏许之。除伊州刺史，不行。寻为国子祭酒，
卒官。谥曰肃。